
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 462 


15 Μαΐου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση του εγκεκριμένου ρυμοτομικού σχεδίου 
του δήμου Άμφισσας (Ν. Φωκίδας), καθορισμός όρων 


και περιορισμών δόμησης και επιβολή προκηπίου.... 1 

Χαρακτηρισμός ως διατηρητέου κτιρίου που βρίσκε¬ 
ται στον οικισμό Λυγουριό δήμου Ασκληπιείου (Ν. 
Αργολίδος) και καθορισμός ειδικών όρων και πε¬ 
ριορισμών δόμησης και χρήσης. 2 

Άρση αναδάσωσης εκτάσεως 76,752 στρεμ. στη θέση 
«Μελετάκι» Δήμου Μάνδρας Ν. Αττικής (Αναδημο¬ 
σίευση) . 3 


ΑΠΟΦΑΣΕΙ Σ 

Αριθ. 14949 (1) 

Τροποποίηση του εγκεκριμένου ρυμοτομικού σχεδίου 
του δήμου Άμφισσας (Ν. Φωκίδας), καθορισμός όρων 
και περιορισμών δόμησης και επιβολή προκηπίου. 

Η ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρθρων 152 (παρ. 6), 154 και 160 
(παρ. 1 και 2) του από 14.7.1999 Π.Δ/τος «Κώδικας Βασι¬ 
κής Πολεοδομικής Νομοθεσίας» (Δ' 580). 

2. Τις διατάξεις των παρ. 3 περ. α και ββ και 4 του άρ¬ 
θρου 29 του Ν. 2831/2000 «Τροποποίηση των διατάξεων 
του Ν. 1577/1985 «Γενικός Οικοδομικός Κανονισμός» και 
άλλες πολεοδομικές διατάξεις» (Α' 140), όπως αυτό αντι- 
καταστάθηκε με το άρθρο της παρ. 1 του άρθρου 10 του 
Ν. 3044/02 «Μεταφορά Συντελεστή Δόμησης και ρυθμί¬ 
σεις άλλων θεμάτων αρμοδιότητας Υπουργείου Περιβάλ¬ 
λοντος, Χωροταξίας και Δημοσίων Έργων (Α' 197). 

3. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137), όπως αυτό 
προστέθηκε με το άρθρο 27 του Ν. 2081/1992 (Α' 154) και 
τροποποιήθηκε με την παρ. 2α του άρθρου 1 του Ν. 
2469/1997 (Α'38). 

4. Την 12135/531/13.4.1987 απόφαση του Υπουργού 
Πολιτισμού. 


5. Την Υ6/31.10.2001 απόφαση του Πρωθυπουργού και 
της Υπουργού Περιβάλλοντος Χωροταξίας και Δημοσίων 
Έργων «Ανάθεση αρμοδιοτήτων Υπουργού Περιβάλλοντος 
Χωροταξίας και Δημοσίων Έργων στους Υφυπουργούς Πε¬ 
ριβάλλοντος Χωροταξίας και Δημοσίων Έργων» (Β' 1484). 

6. Τις διατάξεις του άρθρου 17 του Συντάγματος. 

7. Την 2668/1999 απόφαση του Συμβουλίου της Επι¬ 
κράτειας. 

8. Τις 83/1994, 160/1994 και 43/2002 γνωμοδοτήσεις 
του δημοτικού συμβουλίου Άμφισσας. 

9. Τις 239/1995, 203/2000 και 97/2002 γνωμοδοτήσεις 
του Κεντρικού Συμβουλίου Χωροταξίας Οικισμού και Πε¬ 
ριβάλλοντος. 

10. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α., αποφασίζουμε: 

Άρθρο 1 

Εγκρίνεται η τροποποίηση του εγκεκριμένου ρυμοτομι¬ 
κού σχεδίου του δήμου Άμφισσας (Ν. Φωκίδας), που έχει 
χαρακτηρισθεί ως αρχαιολογικός χώρος με την 12135/ 
531/13.4.1987 απόφαση του Υπουργού Πολιτισμού, και 
ειδικότερα στα Ο.Τ. 114 και 117 με την κατάργηση της με¬ 
ταξύ αυτών οδού, όπως φαίνεται στο σχετικό πρωτότυπο 
διάγραμμα σε κλίμακα 1:500, που θεωρήθηκε από τον 
Προϊστάμενο της Διεύθυνσης Τοπογραφικών Εφαρμο¬ 
γών με την 14949/2003 πράξη του και που αντίτυπό του σε 
φωτοσμίκρυνση δημοσιεύεται με την παρούσα απόφαση. 

Άρθρο 2 

1. Στην περιοχή της οποίας το σχέδιο τροποποιείται 
σύμφωνα με το προηγούμενο άρθρο επιβάλλεται προκή¬ 
πιο πλάτους τεσσάρων (4,00) μέτρων, όπως φαίνεται στο 
διάγραμμα του άρθρου 1. 

2. Καθορίζεται όριο ακάλυπτου χώρου, όπως φαίνεται 
με μπλε γραμμή στο διάγραμμα του άρθρου 1. 

Άρθρο 3 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Απριλίου 2003 

Η ΥΦΥΠΟΥΡΓΟΣ 

ΡΟΔΟΥΛΑΖΗΣΗ 

Αριθ. 15825 (2) 

Χαρακτηρισμός ως διατηρητέου κτιρίου που βρίσκεται 
στον οικισμό Λυγουριό δήμου Ασκληπιείου (Ν. Αργολί- 
δος) και καθορισμός ειδικών όρων και περιορισμών δό¬ 
μησης και χρήσης. 

Η ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις της παρ. 2 του άρθρου 110 του Κώδικα 
Βασικής Πολεοδομικής Νομοθεσίας (Δ' 580), όπως αντι- 
καταστάθηκε με το άρθρο 3 του Ν. 2831/2000 «Τροπο¬ 
ποίηση των διατάξεων του Ν. 1577/1985 «Γενικός Οικο¬ 
δομικός Κανονισμός» και άλλες πολεοδομικές διατάξεις» 
(Α' 140). 

2. Τις διατάξεις του άρθρου 29Α του Ν. 1558/85 «Κυ¬ 
βέρνηση και Κυβερνητικά Όργανα» (Α' 137), όπως αυτό 
προστέθηκε με το άρθρο 27 του Ν. 2081/1992 (Α' 154) και 
τροποποιήθηκε με την παρ. 2α του άρθρου 1 του Ν. 
2469/1997 (Α'38). 

3. Την Υ6/31.10.2001 απόφαση του Πρωθυπουργού και 
της Υπουργού Περιβάλλοντος, Χωροταξίας καιΔημοσίων 
Έργων «Ανάθεση αρμοδιοτήτων Υπουργού Περιβάλλο¬ 
ντος Χωροταξίας και Δημοσίων Έργων στους Υφυπουρ¬ 
γούς Περιβάλλοντος, Χωροταξίας και Δημοσίων Έργων» 
(Β' 1484). 

4. Τις διατάξεις της παρ. Β του άρθρου 1 του Π.Δ/τος 
28/28.1.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α' 9). 

5. Την από 17.1.2003 αιτιολογική έκθεση της Διεύθυν¬ 
σης Πολεοδομικού Σχεδιασμού, Τμήμα Παραδοσιακών 
Οικισμών. 

6. Την 7622/20.2.2003 σύμφωνη γνώμη του φερόμενου 
ιδιοκτήτη Σταύρου Παράβα. 

7. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α., αποφασίζουμε: 

1. Χαρακτηρίζεται ως διατηρητέο το κτίριο που βρίσκε¬ 
ται εντός του οικισμού Λυγουριό δήμου Ασκληπιείου (Ν. 
Αργολίδος), φερόμενο ως ιδιοκτησία Σταύρου Παράβα, 
όπως φαίνεται σημειωμένο με μαύρη διαγράμμιση στο 
σχετικό διάγραμμα σε κλίμακα 1:2000 που θεωρήθηκε 
από τον Προϊστάμενο της Δ/νσης Τοπογραφικών Εφαρ¬ 
μογών με την 15825/2003 πράξη του και αντίτυπό του σε 
φωτοσμίκρυνση δημοσιεύεται με την παρούσα απόφαση. 


2. Ως διατηρητέο χαρακτηρίζεται το αρχικό κτίριο, κα¬ 
θώς και οι εναρμονιζόμενες με αυτό προσθήκες, όχι όμως 
και τα πάσης φύσεως προσκτίσματα που αλλοιώνουν το 
αρχικό κτίριο. Ο καθορισμός των προσκτισμάτων που αλ¬ 
λοιώνουν το αρχικό κτίριο πραγματοποιείται από την Επι¬ 
τροπή Πολεοδομικού και Αρχιτεκτονικού Ελέγχου 
(ΕΠΑΕ). 

3. Στο χαρακτηριζόμενο ως διατηρητέο κτίριο επιτρέ¬ 
πεται η επισκευή, ο εκσυγχρονισμός των εγκαταστάσεων, 
η στατική ενίσχυση και η εσωτερική διαρρύθμιση, εφόσον 
δεν αλλοιώνεται ο γενικός αρχιτεκτονικός χαρακτήρας 
του κτιρίου και δεν θίγονται τα διατηρητέα στοιχεία του. 

4. Απαγορεύεται κάθε αφαίρεση, αλλοίωση ή κατα¬ 
στροφή των επιμέρους αρχιτεκτονικών ή διακοσμητικών 
στοιχείων του κτιρίου, πλην αυτών για τα οποία έχει γνω- 
μοδοτήσει η ΕΠΑΕ. 

5. Δεν επιτρέπεται η τοποθέτηση φωτεινών ή μη επι¬ 
γραφών και διαφημίσεων στο χαρακτηριζόμενο ως διατη¬ 
ρητέο κτίριο. 

Επιτρέπεται μόνο η τοποθέτηση επιγραφών περιορι¬ 
σμένων διαστάσεων που πληροφορούν για τυχόν χρήση 
των χώρων του κτιρίου. 

6. Επιτρέπεται η χρήση του κτιρίου εκτός από κατοικία 
και ως θεατρικό εργαστήριο. 

7. α. Αιτήσεις για προσθήκη στο διατηρητέο κτίριο ή για 
ανέγερση νέου κτιρίου στο οικόπεδο αποστέλλονται από 
την πολεοδομική υπηρεσία στην αρμόδια υπηρεσία του 
Υπουργείου Περιβάλλοντος, Χωροταξίας και Δημοσίων 
Έργων με γνώμη της ΕΠΑΕ για ειδική ρύθμιση σύμφωνα 
με την παρ. 2του άρθρου 4του Ν. 1577/85, όπως ισχύει, 
εφόσον δεν παραβλάπτεται το διατηρητέο κτίριο και ο 
χώρος που το περιβάλλει. 

β. Κατ’ εξαίρεση του προηγούμενου εδαφίου, μετά από 
σύμφωνη γνώμη της ΕΠΑΕ επιτρέπονται προσθήκες πε¬ 
ριορισμένων διαστάσεων κατ’ επέκταση του διατηρητέου 
κτιρίου, σύμφωνα με τις ισχύουσες πολεοδομικές διατά¬ 
ξεις, εφόσον κρίνονται απαραίτητες για τη λειτουργική 
εξυπηρέτηση του κτιρίου. 

8. Για οποιαδήποτε επέμβαση στο εξωτερικό ή στο εσω¬ 
τερικό του διατηρητέου κτιρίου καθώς και για την τοπο¬ 
θέτηση επιγραφών απαιτείται η έγκριση της ΕΠΑΕ. 

9. Η ισχύς της παρούσας απόφασης αρχίζει από την δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Απριλίου 2003 

Η ΥΦΥΠΟΥΡΓΟΣ 

ΡΟΔΟΥΛΑ ΖΗΣΗ 


ΥΠΟΥΡΓΕΙΟ 

περιβαλλοντ 

Αριθ. 3538 π.ε. (3) 

Άρση αναδάσωσης εκτάσεως 76,752 στρεμ. στη θέση 
«Μελετάκι» Δήμου Μάνδρας Ν. Αττικής (Αναδημοσίευ¬ 
ση). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του Ν. 2503/97 «Διοίκηση - Οργάνωση- 

Στελέχωση Περιφέρειας.». 

2. Τις διατάξεις του άρθρου 117 παρ. 3 του Συντάγμα¬ 
τος της Χώρας. 

3. Τις διατάξεις του Ν. 998/79 «περί προστασίας των Δα¬ 
σών κ.λπ. και ειδικότερα των άρθρων 44,45,48 και 58. 

4. Τις διαταγές του Υπουργείου Γεωργίας α) 160417/ 
1180/8.7.80 και β) 182447/3049/24.9.80. 

5. Την 1433/23.10.1985 απόφαση Νομάρχη Δυτικής Ατ¬ 
τικής για κήρυξη εκτάσεως ως αναδασωτέας. 

6. Την 771/9.3.2001 πράξη χαρακτηρισμού του Δασάρ¬ 
χη Αιγάλεω. 

7. Την 42/2001 τελεσίδικη απόφαση της Πρωτοβάθμιας 
Επιτροπής Επιλύσεως Δασικών Αμφισβητήσεων. 

8. Την 1595/28.5.2002 βεβαίωση τελεσιδικίας. 

9. Την 4827/4.11.2002 εισήγηση του Δασαρχείου Αιγά¬ 
λεω με την οποία προτείνεται η άρση αναδάσωσης από 
επιφάνεια εβδομήντα έξι στρεμμάτων και επτακοσίων πε¬ 


νήντα δύο χιλιοστών του στρέμματος (76,752 στρ.), επει¬ 
δή σύμφωνα με την τελεσίδικη απόφαση της Α' θμιας 
Ε.Ε.Δ.Α, η εν λόγω έκταση δεν ανήκει στην παράγραφο 5 
του άρθρου 3 του Ν. 998/79, ως ουδέποτε καείσα. 

10. Σχετική εισήγηση της Δ/νσης Δασών Δυτικής Αττι¬ 
κής, αποφασίζουμε: 

Αίρουμε την αναδάσωση από επιφάνεια εβδομήντα έξι 
στρεμμάτων και επτακοσίων πενήντα δύο χιλιοστών του 
στρέμματος (76,752 στρ.) ευρύτερης έκτασης, που κηρύ¬ 
χθηκε αναδασωτέα με την 1433/23.10.1985 απόφαση Νο¬ 
μάρχη Δυτικής Αττικής και βρίσκεται στη θέση «Μελετά¬ 
κι» περιφέρειας Δήμου Μάνδρας Νομαρχίας Δυτικής Ατ¬ 
τικής, όπως απεικονίζεται με στοιχεία 1,2,3,4,5,6.26, 

27, ρ28, 1 στην πινακίδα χάρτη κλίμακας 1:5000, προκει- 
μένου να αποκατασταθεί η πραγματικότητα σύμφωνα με 
τα νέα δεδομένα (έκταση ουδέποτε καείσα). 

Κατά τα λοιπά ισχύει η 1433/23.10.1985 απόφαση Νο¬ 
μάρχη Δυτικής Αττικής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αιγάλεω, 5 Μαρτίου 2003 

Ο Γενικός Γραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 

I 7 . Ξ Δ I Α Γ Ρ Λ Μ Μ Α 
'Ξκτασης της οπο ίας Λιρετ ε η αναδάσωση στη 
θέση 'Μελετάκι' Περιφέρειας Δήμου Μάνδρας Αττικής. 


Απόσπασμα από τον χάρτη Γ 
6442/3 κλ. 1:5.000 στο οπο 
σημειώνεται η θέση της έκται 
με στοιχεία 1,2,3 Μ ....28-1 
εμβαδού 76,752 στρεμμάτων τι 
οποίαςβάρετε η αναδάσωση. 








